2014 m. kovo 26 d. vyks Seimo Peticijų komisijos posėdis, kuriame bus iš esmės nagrinėjama Jurijaus Privalovo peticija „Dėl pensijų apskaičiavimo tvarkos koregavimo“.

Peticijoje pateiktas pasiūlymas „atstatyti socialinį teisingumą ir apskaičiuojant pensijas taikyti simetrijos principą: jeigu leista nevertinti pajamų koeficiento iki 1994 m. sausio 1 d., turi būti leista nevertinti pajamų koeficiento ir nuo 1994 m. sausio 1 d., t.y. naujoje formulėje dalyvautų arba pajamų koeficientas nuo 1994 m. sausio 1 d., arba pajamų koeficientas iki 1994 m sausio 1 d.“

Posėdis vyks Prezidento salėje (Seimo I rūmai, 2 a.), posėdžio pradžia 12.30 val.

Komisijų biuro patarėja Janina Šniaukštienė, tel. (8 5) 239 6819, el. p. jasnia@lrs.lt